কথা হয় অ্যাডভোকেট শফিকুল ইসলাম বাবুলের সঙ্গে। তিনি যুগান্তরকে বলেন, জননেত্রী ও বঙ্গবন্ধু কন্যা শেখ হাসিনা নৌকার ভার যাকে দেবেন তিনিই এ আসনের প্রার্থী হবেন। এলাকার মানুষের কাছে যাচ্ছি, প্রচার কাজ পুরোদমে চলছে। উপজেলার প্রতিটি গ্রামে, সিটি কর্পোরেশনের ১৮টি ওয়ার্ডে ঘুরে বেরাচ্ছি। মানুষের সাড়া পাচ্ছি। শেখ হাসিনার উন্নয়নের মহাসড়কে নিজেকে যুক্ত করতে কাজ করে যেতে চাই। কামাল উদ্দিন সিকদার এলাকার উন্নয়নে কাজ করছেন। আওয়ামী লীগের দুঃসময়ে দলের হাল ধরে নানা প্রতিকূলতার মধ্যে উপজেলা আওয়ামী লীগের সভাপতি হিসেবে দায়িত্ব পালন করছেন।